Diari Oficial de la Generalitat Valenciana


Sumari del DOGV 2641, del 07-12-1995 (1995/836919)

DECRET 348/1995, de 28 de novembre, del Govern Valencià, pel qual aprova la concessió d'un aval de la Generalitat Valenciana a Seguretat i Promoció Industrial Valenciana, SA.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/11/28/348/dof/vci/html**

### Dades del document

Número de DOGV
:   2641

Data del DOGV
:   07-12-1995

Secció del DOGV
:   DISPOSICIONS GENERALS

Número del document
:   1995/836919


Data del document
:   28-11-1995

Organisme emissor
:   Conselleria d'Economia i Hisenda

Tipus de document
:   Decret

DECRET 348/1995, de 28 de novembre, del Govern Valencià, pel qual aprova la concessió d'un aval de la Generalitat Valenciana a Seguretat i Promoció Industrial Valenciana, SA.   
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.   
D'altra banda, la Llei 13/1994, de 31 de desembre, de Pressupostos de la Generalitat Valenciana per a l'exercici de 1995, recull en l'article 17 una consignació de crèdit per a la concessió d'avals a favor de Seguretat i Promoció Industrial Valenciana, SA, de 4.175 milions de pessetes.  
Basant-se en la normativa esmentada, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 28 de novembre de 1995,  
DECRETE  
Article únic  
Autoritzar el conseller d'Economia i Hisenda per a la firma d'un aval de Tresoreria a favor de Seguretat i Promoció Industrial Valenciana, SA, destinat a garantir una operació de crèdit que s'ha de formalitzar amb el Banco Bilbao Vizcaya, SA, per un import de 1.000 milions de pessetes, segons les estipulacions contingudes en els annexos d'aquest decret.   
València, 28 de novembre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ  
ANNEX I   
València, ... de ... de 1995.  
José Luis Olivas Martínez, conseller d'Economia i Hisenda, en nom de la Generalitat Valenciana, complint el que disposa la Llei d'Hisenda Pública de la Generalitat Valenciana i en virtut del Decret 348/1995, de 28 de novembre, del Govern Valencià, concedeix un aval a l'entitat Seguretat i Promoció Industrial Valenciana, SA, com a garantia d'una pòlissa de crèdit amb un límit disponible de 1.000 milions de pessetes, que s'ha de formalitzar amb el Banco Bilbao Vizcaya, SA, a un termini de set anys des de la formalització i tipus d'interés variable, amb referència al mibor més un diferencial de 0,15 punts, exempta de comissions.  
Les condicions de l'aval seran les que a continuació s'assenyalen:  
1. Aquest aval es destinarà a garantir el préstec esmentat amb la finalitat de finançar parcialment les inversions corresponents a la primera fase del polígon industrial d'Almussafes, i a altres promocions de sòl industrial.  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions en el contracte de préstec sense l'autorització del conseller d'Economia i Hisenda.  
3. La concessió d'aquest aval comporta el compromís formal de l'entitat prestadora d'enviar a la Conselleria d'Economia i Hisenda una còpia del contracte de l'operació de crèdit garantida i un certificat de la disposició per part del prestatari i d'informar, puntualment i al venciment, del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.   
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1.830 del Codi Civil.  
El conseller d'Economia i Hisenda, José Luis Olivas Martínez.  
ANNEX II  
Contracte d'aval entre la Generalitat Valenciana i Seguretat i Promoció Industrial Valenciana, SA.  
D'una banda el senyor José Luis Olivas Martínez, conseller d'Economia i Hisenda de la Generalitat Valenciana, i de l'altra el senyor Diego Such Pérez, president del Consell d'Administració de l'empresa pública de la Generalitat Valenciana Seguretat i Promoció Industrial Valenciana, SA.  
EXPOSEN  
1. El Govern Valencià, en virtut de les competències que li confereix la legislació vigent i a proposta del conseller d'Economia i Hisenda, autoritzà, mitjançant el Decret 348/1995, de 28 de novembre, la concessió d'un aval a Seguretat i Promoció Industrial Valenciana, SA, per a garantir una pòlissa de crèdit, amb un límit disponible de 1.000 milions de pessetes, que s'ha de formalitzar amb el Banco Bilbao Vizcaya, SA, a un termini de set anys.  
2. Les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, i els termes i les condicions de la garanties prestada, per a la qual cosa, lliurement i voluntàriament, convenen subscriure aquest contracte d'acord amb les següents  
CLàUSULES  
Primera   
La Generalitat Valenciana es compromet a avalar Seguretat i Promoció Industrial Valenciana, SA, en els termes establits en el Decret 348/1995, de 28 de novembre, del Govern Valencià.   
Segona   
Per la prestació de la garantia descrita en concepte d'aval, Seguretat i Promoció Industrial Valenciana, SA, es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Tercera  
Seguretat i Promoció Industrial Valenciana, SA, es compromet a trametre a la Conselleria d'Economia i Hisenda els seus comptes anuals i l'informe d'auditoria d'aquests.  
Quarta  
L'entitat avalada es compromet expressament a presentar justificació documental de la destinació de l'import avalat, i a facilitar, si escau, la inspecció i el control de la Conselleria d'Economia i Hisenda per tal de comprovar-ho.  
Cinquena  
La Generalitat Valenciana, per l'aval prestat, respon del pagament de les obligacions només en el cas que el deutor no complisca aquestes obligacions, amb les limitacions i excepcions com a fiador indicades en l'annex I del Decret 348/1995, de 28 de novembre, del Govern Valencià, i amb les reserves de drets que s'estableixen en la normativa general de l'Estat en aquest tipus de contractes.  
Sisena  
Una vegada efectuat el pagament, la Generalitat Valenciana se subrogarà en tots els drets que l'entitat beneficiària de les garanties tinga contra l'avalat.   
Les despeses que es puguen produir com a conseqüència de l'exercici de les accions derivades d'aquest contracte seran, en tot cas, a compte de l'avalat.  
València, ... de ... de 1995.  
José Luis Olivas Martínez, conseller d'Economia i Hisenda; Diego Such Pérez, president del Consell d'Administració de Seguretat i Promoció Industrial Valenciana, SA.


Còpia Permalink ELI